Bé, almenys això és el que diu un sondeig de La Vanguardia: El 56% dels catalans dirà sí a l'Estatut en el referèndum i només un 16% votarà no BARCELONA, 2 Abr. (EUROPA PRESS) - Un 56% dels catalans té intenció de votar a favor al referèndum estatutari i un 16% pretén votar-hi en contra. A més, un 48% dels electors d'ERC i un 22% dels del PP afirmen que recolzaran el text a la consulta, segons un sondeig electoral de l'Institut Noxa que ha publicat avui el diari 'La Vanguardia'. El sondeig es va realitzar entre el 27 i el 30 de març, a partir de 850 entrevistes. Malgrat que la meitat dels catalans creu que el text ha empitjorat després del seu pas pel Congrés, el 45% coincideix que el nou Estatut serà satisfactori tant per a Catalunya com per a Espanya. Un 22% considera que ho serà només per a Catalunya, un 9% creu que serà satisfactori per a Espanya i no per a Catalunya i un altre 22% pensa que no satisfarà ni a Catalunya ni a Espanya. El PSOE apareix com el partit que més ha contribuït a l'aprovació de l'Estatut, ja que un 49% coincideix en aquesta apreciació, seguit de CiU, formació a la qual assenyala un 26%. UN 48% DELS ELECTORS D'ERC I UN 22% DELS DEL PP VOTARÀ SÍ Pel que fa al vot al referèndum, es mostren disposats a recolzar l'Estatut el 71% dels electors del PSC, el 66% dels de CiU, el 59% dels votants d'ICV, el 48% dels d'ERC i el 22% dels electors del PP. Només entre els electors del PP són majoria, un 53%, els que tenen intenció d'emetre un vot negatiu en la consulta. En canvi, únicament s'inclina pel no un 25% dels votants d'ERC, un 11% dels de CiU, un 9% dels del PSC i un 4% dels d'ICV. Quant a la posició d'ERC davant l'Estatut, un 46% creu que el vot negatiu d'ERC al text al Congrés no està justificat i un 42% pensa que sí. Gairebé el 80% dels votants d'ERC veu justificat el rebuig. Tot i això, gairebé la meitat dels consultats creu que ERC hauria de demanar el vot afirmatiu al referèndum i només un 17% abona que demani el no. De fet, una majoria relativa dels electors d'ERC, un 37%, vol que el partit demani el vot afirmatiu en la consulta. El 26% s'inclina perquè ERC recolzi el vot en contra i el 29% prefereix que aboni l'abstenció. http://www.europapress.es/europa2003/noticia.aspx?cod=20060402115840&tabID=1&ch=59 
Segons l' enquesta només un 25 % dels votants d' ERC s' inclina pel NO.
Perdoneu que no m'ho cregui i menys vinguent l'infromació de la Vanguardia... De totes maneres el què si que us dic és que si ERC es decantés pel sí al referèndum em veuria obligat a cremar el meu carnet de les JERC.
No series el primer... i cremen realment bé! 
Espero no haver-ho de fer, però si m'hi obliguen...Per cert, tu eres de les JERC? On estàs ara?
Enlloc. Passo de merders. 
Però colabores o simpatitzes amb alguna entitat/partit? 
Simpatitzo amb l'EI però res més. 
Crec humilment que t'equivoques...Crec que t'hauries d'implicar en alguna cosa, els independentistes no ens podem permetre el luxe de desactivar-nos. De totes maneres entenc que et poguessis desenganyar en algun moment del teu passat i ara "no vulguis merders"
Jo també ho creia que militar era gairebé un deure. Però ja no hi crec, en això.